[{"text_idx": "#000000", "text": "Olulised turvano\u0303rkused 2023. aasta 4. na\u0308dalal"}, {"text_idx": "#000001", "text": "Kriitilisest turvano\u0303rkusest CVE-2022-24689 teavitati avalikkust eelmise aasta oktoobris, kuid nu\u0308u\u0308d on sellele avalikult ka\u0308ttesaadav ka kontseptsiooni to\u0303endus (proof of concept ehk PoC). Ru\u0308ndajal on vo\u0303imalik turvano\u0303rkuse abiga kuritarvitada avalikke x.509 sertifikaate ning kasutada neid autentimiseks vo\u0303i koodi allkirjastamiseks (na\u0308iteks na\u0308itamaks, et pahavara na\u0308ol on tegu usaldusva\u0308a\u0308rse programmiga). PoCi avalikustajate so\u0303nul on vanad Chrome\u2019i (v48 ja varasemad) ja Chromiumi-po\u0303hised rakendused, mis kasutavad CryptoAPIt, selle no\u0303rkuse vastu haavatavad. Samuti mainiti, et kuna analu\u0308u\u0308simine veel ka\u0308ib, ei pruugi eelnevalt mainitud tarkvarad olla ainukesed, mis on turvano\u0303rkusest mo\u0303jutatud (BC)."}, {"text_idx": "#000002", "text": "Kes ja mida peaks tegema? Windowsi operatsioonisu\u0308steemide kasutajad peaksid veenduma, et neil on ko\u0303ige hiljutisemad turvauuendused rakendatud. Arendajatele soovitatakse kaitsemeetmena kasutada rakenduste puhul WinAPIt, et kontrollida sertifikaatide to\u0303epa\u0308rasust (BC)."}, {"text_idx": "#000003", "text": "Microsoft juhtis ta\u0308helepanu Exchange\u2019ide regulaarse uuendamise vajalikkusele"}, {"text_idx": "#000004", "text": "Microsoft avaldas blogipostituse, milles toonitas Exchange\u2019i kasutajatele, et serverite uuendamine on oluline osa Exchange\u2019ide kaitsmisel ja seda peaks regulaarselt tegema. Ru\u0308ndajad, kes otsivad paikamata Exchange\u2019i servereid, ei kao Microsofti so\u0303nul kuhugi, kuna neid kuritarvitades on ru\u0308ndajatel vo\u0303imalik palju halba korda saata. Na\u0308iteks sisaldavad kasutajate meilipostkastid tihti tundlikku informatsiooni, samuti on Exchange\u2019i serverites koopia aadressiraamatust ja serverite abil on teatud juhtudel vo\u0303imalik ru\u0308nnata ka Active Directoryt (Microsoft)."}, {"text_idx": "#000005", "text": "Kes ja mida peaks tegema?"}, {"text_idx": "#000006", "text": "Kirjutamise hetkel on ko\u0303ige hiljutisemad Exchange\u2019i versioonid ja\u0308rgnevad:"}, {"text_idx": "#000008", "text": "Jaanuari turvauuenduste paketi leiate siit."}, {"text_idx": "#000009", "text": "VMware parandas logide analu\u0308u\u0308simiseks mo\u0303eldud to\u0308o\u0308riistas kriitilised turvavead"}, {"text_idx": "#000010", "text": "VMware avalikustas eelmisel na\u0308dalal turvauuendused logide analu\u0308u\u0308simiseks mo\u0303eldud to\u0308o\u0308riistale vRealize Log Insight (VMware Aria Operations for Logs). Turvauuendused parandavad kaks kriitilist turvano\u0303rkust (CVE-2022-31706, CVE-2022-31704), mida autentimata ru\u0308ndaja saab kasutada koodi kaugka\u0308ivitamiseks haavatavas su\u0308steemis. Mo\u0303lemad turvano\u0303rkused on hinnatud kriitilisuse skooriga 9.8/10.0 (BC)."}, {"text_idx": "#000011", "text": "VMware avaldas juhised, kuidas uuendada vRealize Log Insight ko\u0303ige uuemale versioonile. Kui uuendamine ei ole vo\u0303imalik, saab ajutiselt kasutada ka alternatiivset kaitsemeedet. Selleks tuleb su\u0308steemiadministraatoritel juurkasutajana sisse logida igasse vRealize Log Insighti so\u0303lme (node) ja ka\u0308ivitada vastav VMware\u2019i skript. Kui alternatiivset vastumeedet on vaja kasutada, tutvuge esmalt VMware\u2019i juhistega siin."}, {"text_idx": "#000012", "text": "Apple parandas eelmise aasta nullpa\u0308eva turvano\u0303rkuse ka vanematel seadmetel"}, {"text_idx": "#000013", "text": "Eelmise aasta detsembris avalikustati nullpa\u0308eva turvano\u0303rkus CVE-2022-42856. Kui varasemalt pakuti turvauuendust uuematele Apple\u2019i seadmetel, siis nu\u0308u\u0308d on vastav turvauuendus saadaval ka Apple\u2019i vanematele toodetele nagu iPhone 5s, iPhone 6, iPhone 6 Plus, iPad Air, iPad mini 2, iPad mini 3 ja iPod touch (kuues generatsioon). Ru\u0308ndajad saavad seda haavatavust a\u0308ra kasutada, kui sihtma\u0308rk ku\u0308lastab spetsiaalse sisuga veebilehte, mis on ru\u0308ndajate kontrolli all. Pa\u0308rast seda, kui ohver on veebilehte ku\u0308lastanud, on ru\u0308ndajatel vo\u0303imalik ohvri seadmes ka\u0308ivitada ka\u0308ske, paigaldada ta\u0308iendavat pahavara vo\u0303i teha muid pahaloomulisi tegevusi. Apple\u2019i so\u0303nul on vo\u0303imalik, et seda turvano\u0303rkust on aktiivselt a\u0308ra kasutatud (Apple, BC). Ta\u0308iendavat informatsiooni ei ole ettevo\u0303te avalikkusega jaganud."}, {"text_idx": "#000014", "text": "Turvano\u0303rkus on paigatud iOSi versioonis 12.5.7 ja seda pakutakse ja\u0308rgnevatele seadmetele: iPhone 5s, iPhone 6, iPhone 6 Plus, iPad Air, iPad mini 2, iPad mini 3, and iPod touch (kuues versioon)."}, {"text_idx": "#000015", "text": "Realtek SDK turvano\u0303rkust u\u0308ritatakse aktiivselt a\u0308ra kasutada IoT- seadmete ru\u0308ndamiseks"}, {"text_idx": "#000016", "text": "Eelmisel na\u0308dalal avaldatud Unit 42 analu\u0308u\u0308sist selgub, et 2022. aasta augustist oktoobrini tundsid ru\u0308ndajad rohkem huvi u\u0308he kindla Realtek Jungle SDK turvano\u0303rkuse vastu (CVE-2021-35394). Kui tavaliselt ei u\u0308leta analu\u0308u\u0308si autorite so\u0303nul u\u0308ht kindlat turvano\u0303rkust kuritarvitavate ru\u0308nnete hulk 10% kogu ru\u0308nnete hulgast, siis eelmiste aasta augustis oktoobrini u\u0308ritati just seda kindlat Realteki haavatavust a\u0308ra kasutada 40% ru\u0308nnakukatsete puhul. 2022. aasta detsembri seisuga oli ettevo\u0303te tuvastanud kokku 134 miljonit ru\u0308ndekatset, mille puhul u\u0308ritati a\u0308ra kasutada haavatavust CVE-2021-35394 (9.8/10.0). Sealjuures moodustasid 134 miljonist 97% ru\u0308nnakukatsed, mis olid tehtud alates 2022. aasta augustist. Paljudel juhtudel u\u0308ritati selle konkreetse Realteki turvano\u0303rkuse abil paigaldada haavatavatele IoT-seadmetele pahavara. (Unit42, OneKey)."}, {"text_idx": "#000017", "text": "Haavatavusest on mo\u0303jutatud Realtek Jungle SDK versioonid v2.x kuni v3.4.14B (kaasaarvatud). Tootja parandas haavatavuse turvauuendusega juba 2021. aasta augustis. Tarneahelate keerukused on mo\u0303nel juhul tekitanud aga probleeme uuenduse jo\u0303udmisega lo\u0303ppkasutajateni. Soovitame uuenduse olemasolul see ka kohe rakendada."}, {"text_idx": "#000018", "text": "Olulised turvano\u0303rkused 2023. aasta 2. na\u0308dalal"}, {"text_idx": "#000019", "text": "Microsoft avalikustas uuenduste teisipa\u0308eva raames parandused 98 turvaveale. 11 turvaviga on hinnatud kriitiliseks. U\u0308ks parandatud haavatavustest on ma\u0308rgitud nullpa\u0308eva turvano\u0303rkuseks. Sellise nimetuse saavad turvavead, mis Microsofti hinnangul avalikustatakse vo\u0303i mida aktiivselt on kuritarvitatud enne, kui parandusele on olemas ametlik turvapaik (BC)."}, {"text_idx": "#000020", "text": "Nullpa\u0308eva turvano\u0303rkuse CVE-2023-21674 abil on vo\u0303imalik ru\u0308ndajal omandada SYSTEM tasemel ehk ko\u0303rgendatud tasemel o\u0303igused. Selliste o\u0303igustega on ru\u0308ndajal na\u0308iteks vo\u0303imalik ka\u0308ivitada ilma takistusteta erinevat tu\u0308u\u0308pi pahavara vo\u0303i teha muid pahaloomulisi tegevusi."}, {"text_idx": "#000021", "text": "Haavatavustele on saadaval turvaparandused, soovitame tutvuda tootja avalikustatud informatsiooniga ja vajadusel uuendada enda mo\u0303jutatud su\u0308steem. Nimekirja parandatud turvavigadest leiate siit."}, {"text_idx": "#000022", "text": "FortiOSi turvano\u0303rkust kasutatakse valitsusasutuste ru\u0308ndamisel"}, {"text_idx": "#000023", "text": "Hiljuti parandatud FortiOS SSL-VPNi turvano\u0303rkust CVE-2022-42475 kasutatakse valitsusasutustega seotud sihtma\u0308rkide ru\u0308ndamisel. Haavatavus parandati eelmise aasta detsembris ja vo\u0303imaldab autentimata kasutajal ka\u0308ivitada pahatahtlikku koodi haavatavates seadmetes. Fortinet paikas turvano\u0303rkusega FortiOS versioonis 7.2.3 (Fortinet)."}, {"text_idx": "#000024", "text": "Haavatavust on hiljuti a\u0308ra kasutatud, et paigaldada ohvri seadmesse spetsiifilist laadi pahavara. Pahavara varjamiseks on u\u0308ritatud ja\u0308tta mulje, et tegu on justkui Fortineti IPSi komponendiga. Lisaks muudele funktsioonidele suudab pahavara manipuleerida su\u0308steemi logifaile vo\u0303i peatada logimine su\u0308steemis ta\u0308ielikult (SA)."}, {"text_idx": "#000025", "text": "Kui te ei ole veel seda teinud, siis rakendage esimesel vo\u0303imalusel FortiOSi versioon 7.2.3, milles on haavatavus parandatud. Samuti soovitame tutvuda Fortineti tehnilise analu\u0308u\u0308siga, milles kirjeldatakse eelpool mainitud pahavaraga seotud leide."}, {"text_idx": "#000026", "text": "Adobe parandas oma toodetes 29 turvano\u0303rkust"}, {"text_idx": "#000027", "text": "Turvauuendused avaldati PDF-failide lugemistarkvaradele Acrobat DC, Acrobat Reader DC, Acrobat 2020 ja Acrobat Reader 2020. Ettevo\u0303tte so\u0303nul on tegemist kriitiliste turvano\u0303rkustega, kuna haavatavuste a\u0308rakasutamine vo\u0303ib kaasa tuua na\u0308iteks rakenduste to\u0308o\u0308 katkemise, pahatahtliku koodi ka\u0308ivitamise vo\u0303i lubab ru\u0308ndajal o\u0303igusi suurendada (SW)."}, {"text_idx": "#000028", "text": "Tutvuge tootja kodulehel avaldatud juhistega ja uuendage vajadusel mo\u0303jutatud tarkvara."}, {"text_idx": "#000029", "text": "Aegunud Cisco seadmeid ohustab kriitiline turvano\u0303rkus"}, {"text_idx": "#000030", "text": "Kriitiline turvano\u0303rkus CVE-2023-20025 ja kaks keskmise kriitilisuse tasemega turvano\u0303rkust CVE-2023-20026 ja CVE-2023-20045 ohustavad teatud Cisco ruuterite mudeleid. Turvano\u0303rkustele CVE-2023-20025 ja CVE-2023-20026 on avalikult ka\u0308ttesaadavad ka kontseptsiooni to\u0303endused, kuid hetkel ei ole ma\u0308rgatud, et neid haavatavusi aktiivselt kuritarvitatakse (HNS)."}, {"text_idx": "#000031", "text": "CVE-2023-20025 \u2013 Turvano\u0303rkus mo\u0303jutab Cisco RV016, RV042, RV042G ja RV082 VPN ruuterite veebiliidest ja vo\u0303imaldab autentimisest mo\u0308o\u0308da pa\u0308a\u0308seda. CVE-2023-20026 lubab veebiliidese kaudu ka\u0308ivitada pahatahtlikku koodi. CVE-2023-20045 on koodi kaugka\u0308itust lubav turvaviga, mille vastu on haavatavad RV160 ja RV260 seeriate VPN ruuterid. Turvano\u0303rkuse kasutamiseks peab ru\u0308ndajal olema administraatori o\u0303igustega kasutaja kasutajatunnused. Turvano\u0303rkusele ei ole avaldatud kontseptsiooni to\u0303endust."}, {"text_idx": "#000032", "text": "Tarkvarauuendusi, mis turvano\u0303rkused paikaks (HNS), ei looda, kuna:"}, {"text_idx": "#000034", "text": "Kuna tegu on aegunud seadmetega ja tootja turvano\u0303rkustele parandusi ei paku, tuleb vajadusel seadmed va\u0308lja vahetada uuemate vastu. Kui seadmete va\u0308ljavahetamine uuemate vastu ei ole vo\u0303imalik, soovitatakse seadmete haldajatel alternatiivse vastumeetmena blokeerida seadmete veebiliidestele ligipa\u0308a\u0308s ACLi reeglite abil. Enne reeglite rakendamist soovitatakse meedet po\u0303hjalikult testkeskkonnas testida, et va\u0308ltida vo\u0303imalikke hilisemaid probleeme seadmete kasutamisel."}, {"text_idx": "#000035", "text": "Zoomi tarkvaras parandati kolm ko\u0303rge tasemega haavatavust"}, {"text_idx": "#000036", "text": "Zoomi tarkvaras paigati kolm ko\u0303rge tasemega turvaviga. Ko\u0303ik haavatavused lubavad ru\u0308ndajal su\u0308steemis enda o\u0303iguseid suurendada (SW)."}, {"text_idx": "#000038", "text": "CVE-2022-36929 (7.8/10.0)\u2013 Windowsi kasutajatele mo\u0303eldud Zoom Rooms tarkvara enne versiooni 5.12.7 sisaldab o\u0303iguste suurendamise haavatavust, millega on lokaalsel madala o\u0303igustega kasutajal vo\u0303imalik omandada SYSTEM tasemel o\u0303igused."}, {"text_idx": "#000040", "text": "Kui te kasutate mo\u0303jutatud tarkvara, uuendage see esimesel vo\u0303imalusel."}, {"text_idx": "#000041", "text": "Chrome\u2019i uues versioonis on parandatud 17 turvano\u0303rkust"}, {"text_idx": "#000042", "text": "Google avaldas Chrome\u2019i versiooni 109 Windowsi, Maci ja Linuxi operatsioonisu\u0308steemi kasutavatele seadmetele. Parandatud haavatavuste seas on kaks ko\u0303rge ja kaheksa keskmise mo\u0303juga haavatavust (SW, Chrome)."}, {"text_idx": "#000043", "text": "Soovitame Chrome\u2019i kasutajatel uuendada veebilehitseja esimesel vo\u0303imalusel."}, {"text_idx": "#000044", "text": "Olulised turvano\u0303rkused 2022. aasta 50. na\u0308dalal"}, {"text_idx": "#000045", "text": "Fortinet teavitas, et paikas FortiOSi SSL-VPNi turvano\u0303rkuse. Turvaviga on hinnatud kriitiliseks skooriga 9.3/10.0 ja ta\u0308histatakse CVE-2022-42475. Turvaviga vo\u0303imaldab autentimata ru\u0308ndajal pahatahtlikku koodi kaugka\u0308ivitada. Kuna FortiOSi tarkvara kasutatakse maailmas laialdaselt, siis pakuvad need haavatavused ka ku\u0308berkurjategijatele huvi ja neid kasutatakse tihti ru\u0308nnete la\u0308biviimiseks. Ettevo\u0303tte kinnitusel on ka turvaviga CVE-2022-42475 ru\u0308nnetes a\u0308ra kasutatud (SA, BP, Fortinet)."}, {"text_idx": "#000046", "text": "Haavatavus on parandatud FortiOSi tarkvara versioonides 7.2.3, 7.0.9, 6.4.11, 6.2.12 ja 6.0.16. Soovitame FortiOS tarkvara uuendada esimesel vo\u0303imalusel."}, {"text_idx": "#000047", "text": "Apple paikas Webkiti nullpa\u0308eva turvano\u0303rkuse"}, {"text_idx": "#000048", "text": "Apple paikas selle aasta ku\u0308mnenda nullpa\u0308eva turvano\u0303rkuse (CVE-2022-42856), mida on kasutatud iPhone\u2019ide vastu suunatud ru\u0308nnetes. Viga mo\u0303jutab Apple Webkiti veebibrauseri mootorit ja vo\u0303ib kaasa tuua pahatahtliku koodi ka\u0308ivitamise, kui kasutaja avab ru\u0308ndaja loodud veebilehe. Apple Webkiti funktsionaalisust kasutavad ko\u0303ik kolmandate osapoolte veebilehitsejad, nende hulgas Google Chrome, Mozilla Firefox ja Microsoft Edge (BP, HN, SW)."}, {"text_idx": "#000049", "text": "Ettevo\u0303tte so\u0303nul mo\u0303jutab turvano\u0303rkus ko\u0303iki ja\u0308rgnevaid Apple\u2019i seadmeid: iPhone 6s , iPhone 7, iPhone SE, iPad Pro, iPad Air 2 ja uuemad, iPad viies generatsioon ja uuemad, iPad mini 4 ja uuemad ning iPod touch (seitsmes generatsioon). Kui Sa kasutad mo\u0303nd veebilehitsejat Apple\u2019i seadmes, siis oled juba potsentsiaalselt ohus."}, {"text_idx": "#000050", "text": "Ko\u0303ik nende seadmete kasutajad peaks iOS tarkvara uuendama. Turvaviga on parandatud tarkvara versioonides iOS/iPadOS 15.7.2, Safari 16.2, tvOS 16.2 ja macOS Ventura 13.1. Ta\u0308psema Apple\u2019i turvauuenduste infot leiab siit."}, {"text_idx": "#000051", "text": "Microsoft paikas kaks nullpa\u0308eva turvano\u0303rkust ja 49 haavatavust"}, {"text_idx": "#000052", "text": "Parandatud vigadest kuus on hinnatud kriitiliseks, kuna need vo\u0303imaldavad koodi kaugka\u0308ivitamist. Parandati kaks nullpa\u0308eva turvano\u0303rkust (CVE-2022-44698 ja CVE-2022-44710), millest u\u0308hte (CVE-2022-44698) on juba ru\u0308nnetes a\u0308ra kasutatud. Turvano\u0303rkust (CVE-2022-44698) on hinnatud keskmise skooriga 5.4/10 (BP)."}, {"text_idx": "#000053", "text": "Ko\u0303ik Microsofti toodete kasutajad peaks u\u0308le kontrollima, kas mo\u0303ni neil kasutusel olev tarkvara sai turvapaiga ja esimesel vo\u0303imalusel tarkvara uuendama."}, {"text_idx": "#000056", "text": "Mitmed turvauuendused avaldati veebilehitsejale Microsoft Edge."}, {"text_idx": "#000057", "text": "Ta\u0308ielikku raportit parandatud vigadest na\u0308eb siin."}, {"text_idx": "#000059", "text": "Vead on paigatud Firefoxi versioonis 108, Firefox ESR versioonis 102.6 ja Thunderbirdi versioonis 102.6. Mitmed paigatud haavatavused vo\u0303imaldavad ru\u0308ndajal saada ligipa\u0308a\u0308s komporomiteeritud su\u0308steemidele ja seeto\u0303ttu on need hinnatud ko\u0303rge mo\u0303juga turvavigadeks (Mozilla, CISA)."}, {"text_idx": "#000061", "text": "Adobe parandas 38 turvano\u0303rkust, mo\u0303ned neist vo\u0303imaldavad ru\u0308ndajal koodi ka\u0308ivitada ja o\u0303igustega manipuleerida (SW)."}, {"text_idx": "#000063", "text": "Samba paikas mitu kriitilist turvano\u0303rkust"}, {"text_idx": "#000064", "text": "Samba tarkvaras parandati neli turvano\u0303rkust, mis vo\u0303imaldavad ru\u0308ndajal saada nakatunud su\u0308steemid enda kontrolli alla. Ko\u0303rge mo\u0303juga haavatavused (CVE-2022-38023, CVE-2022-37966, CVE-2022-37967 ja CVE-2022-45141) on parandatud Samba versioonides 4.17.4, 4.16.8 ja 4.15.13 (HN, SA)."}, {"text_idx": "#000069", "text": "Ko\u0303ik Samba tarkvara kasutajad peaksid tarkvara uuendama versioonidele 4.17.4, 4.16.8 ja 4.15.13, mis avalikustati 15. detsembril. Ta\u0308psem info ja tarkvara uuendused on Samba kodulehel."}, {"text_idx": "#000070", "text": "Olulised turvano\u0303rkused 2023. aasta 4. na\u0308dalal\nOlulised turvano\u0303rkused 2023. aasta 3. na\u0308dalal\nOlulised turvano\u0303rkused 2023. aasta 2. na\u0308dalal\nOlulised turvano\u0303rkused 2023. aasta 1. na\u0308dalal\nOlulised turvano\u0303rkused 2022. aasta 52. na\u0308dalal"}]